
DE  EXCEREBRATIONE, 


§■  1- 

Excerebratio  nominatur  cerebri  evacuatio,  quae,  in- 
tegumentis atque  ossibus  cranii  sub  partu  secun- 
dum artis  obstetriciae  leges  per  instrumenta  perfo- 
ratis aut  sectis,  foetus  capitis  ossibus  comprimendis 
)rodit. 

§.  2. 

Quae  quidem  operatio  eam  ob  causam  adhibetur, 
ut  dissectis  capitis  ossibus  remolaque  quantitate  ce- 
rebri sufficiente  et  inde  diminuto  capitis  ambitu, 
proportio  inter  pelvem  relative  minorem  et  capitis 
motem  relative  majorem  existat,  et  eo  modo  infans 
e sinu  materno  moveri  possit  et  pericula  matri  alia 
ex  operatione  facile  redundantia,  nec  vero  necessaria 
prohibeantur. 

PARS  PRIMA. 
HISTORIA  EXCEREBRATIONIS 


§.  3. 


§•  4. 


(1)  Hippocratis  opera.  Edit.  Kuhii.  T.  II,  pag.  702. 
Celsus,  A.  C.  De  medicina.  Edit.  Bipont.  pag.  489. 
„Si  caput  proximum  est,  dimitti  debet  uilcus , qui  vel 
oculo,  vel  auri,  interdum  etiam  fronti  recte  injicitur." 


0 

hiic 


Cognitionem  praecipue  medicinae  sectionis  au\i-| 
lium  parturientibus  ferentis  apud  majores  nostrosl 
magnopere  mancam  fuisse  inde  apparet,  quod  ob- 
stetricantes medici  fere  seraper,  ubi  vires  mater- 
nae impedimentum  parturitioni  naturali  obstans  su- 1 
perare  et  partum  absolvere  non  valebant,  ad  instru- 1 
menta,  quae  illis  praesto  erant,  confugerunt,  quibus 
infantem,  ut  mater  conservaretur,  dissecuerunt  et 
mortuum  i*emoverunt  (1). 


Celsus  quidem  infantis  versionem  ad  pedes  in 
utero  cavo  sub  partu  difficili  instituendam  esse  do- 
cuit. Nihilominus  ab  aequalibus  admodum  manca, 
cruda  et  infructuosa  operatio  habita  et  parum  aut 
rarissime  in  usum  vocata,  oblivioni  mox  tradita  est. 
Atque  ars  obstetricia,  quippe  quae  ferramentis  secan- 
tibus uteretur.  Jam  ab  Hippocrate,  doctrinae  disci- 


plinaeque  medicae  auctore,  exercitata  et  sacra  habita, 
nunc  ita  defensa  est,  ut  duo  fere  annorum  millia  in- 
tegra perdurarit  ac  probata  sit. 

§■  5. 

Primis  (piidein  artis  obstetriciae  temporibus  illa 
operatio  opem  parturienti  ferens  in  iis  solummodo 
infantibus  sub  difficili  negotio  parturiendis  exerceba- 
tur, qui  mortui  medico  habendi  erant  (1) : tum  autem 
ipsi  vivi,  iique  initio  contra  obstetricantis  voluntatem, 
postea  vero  etiam  cum  clara  ejus  mente  disseca- 
bantur (2). 

§.  6. 

Multi  dein  obstetricatores  sectioni  caesareae  sub 
anni  millesimi  decimi  quinti  finem  in  lucem  prolatae, 
et  a Nuffero  felicissime  in  uxore  sua  factae  tanto 
cum  amore  addicti  erant,  ut  quamquam  eventos  sae- 
pissime infausti  erant,  eam  apud  parturientes  etiam 
non  tam  angusta  pelvi  instructas  in  usum  voca- 
rent (3). 


(1)  Hippocratis  opera.  T.  III.  pag.  37T. 

(2)  De  la  iVIotte.  Traite  complet  fles  Accouchements  etc. 
pag.  322. 

(3)  De  Falkoniis,  N.  Observationes  cliirurg.  Venet, 
1491.  Fol. 

§•  7. 

Cum  autem  a medio  saeculo  decimo  quinto  ad 
'decimi  octavi  usque  finem  ab  Ambrosio  Pareo, 
IloHsseto,  Guillemeau,  Mauriseau  et  de  la 
Motte  foetus  vcrsionis  ad  pedes  egregiae  virtutes 
manifeste  ostenderentur  ac  literis  commendarentur, 
tanta  intravit  reactio,  ut  ars  obstetricia  illa  cruenta, 
hucusque  nulla  alia  operatione  impugnata,  nunc  cer- 
tis terminis  circumscriberetur.  Aec  vero  ita  angusti 
manebant  sensimque  proferebantur,  quo  minus  haec 
versionis  methodus  rationem  inter  pelvem  maternam 
et  foetus  capitis  molem  perversam  exaequare  va- 
lebat. 

§.  8.  • 

Itaque  ut  ratio  artis  obstetriciae  adhibendae  cum 
animo  humano  non  congruens  justum  in  modum  coer- 
ceretur, remedium  partiwicnti  opem  ferens  reperiri 
oportebat,  quo  sine  majore  vel  matris  vel  prolis  de- 
trimento obvium  sub  partu  interdum  impedimentum 
superaretur.  Et  hoc  remedium,  sane  anchora  sacra, 
forcipem  dico  obstetriciam,  omnium  instrumentorum 
quae  possidet  chirurgia  utilissimum  (1),  inventum  est. 
Primus,  qui  in  Europa  illud  auxilium  commendavit. 


(1)  Naegele,  F.  C.  Progr,  in  quo  tlisseritur  de  jure  vitae 
et  necis,  quod  competit  medico  in  partu,  pag.  4. 


11 


I memoratu  dignus  estJoannes  Palfynus(l),  de 
literis  et  de  genere  humano  optime  meritus,  cujus 
nomen  in  artis  obstetriciae  historia  illustrissimum  ad 
posteros  venit. 

§•  9- 

Adhibendi  illius  instrumenti  ratione  a Levreto, 
Baudeloquio,  Smellio,  Roedero,  Steinio  sen. 
et  aliis  amplidcata  et  communi  omnium  usui  tradita, 
in  illis  saltem  dystociis,  ubi  pelvis  nimis  angusta 
inveniebatur,  forceps  in  usum  vocata  est.  Simulque 
accessit  ad  auxilii  hujus  meliorem  frugem  versio  in- 
fantis ad  pedes,  denuo  illa  recepta  magisque  per- 
fecta. Hoc  igitur  modo  nunc  fieri  potest,  ut  proles 
viva  matre  viva  extrahatur,  dum  temporibus  superio- 
ribus aut  mater  aut  proles  perire  debebat. 

§.  10. 

Sic  scse  habentibus  rebus  jus  medici  perforan- 
tis et  excerebrantis  finibus  circumdare,  indicationes-, 
que  singulas  ad  excerebrandum  invitantes  coarctare 
temporibus  nostris  reservatum  erat.  Vix  itaque  ali- 
ter fieri  potuit,  quam  ut  viri  ipsi  doctissimi  opiniones 
ac  sententias  diversissimas  de  excerebratione  profer- 
rent. Alii  excerebrationis  loco  operationem  aliam 

(1)  Palfyn,  J.  Descriplion  anatomique  <les  p<-)rties  de  la 
femine,  qui  servent  a la  ge'ne'r.ation;  avec  un  traile'  des  munstres 
ect.  Avee  iigur.  a Leide.  1708,  4, 

mitiorem  instituere  studebant,  quorum  princeps  fuit 
Osiander  (1),  qui  graviores,  imo  gravissimas  for- 
cipe obstetricia  tractiones  faciendas  hoc  in  casu 
censuit,  ubi  aliis  perforatio  necessaria  videbatur: 
alii  infantibus  solummodo  illis,  quos  mortuos  habere 
liceret,  intruinenta  secantia  admovenda  rati  sunt, 
uti  de  Siebold  (2),  Busch  (3),  Wenzcl  (4), 
Stein  sen.  (5):  alii  denique  perforandi  et  excere- 
brandi methodum  latioribus  quam  fas  est  terminis 
pangebant,  e.  gr.  Stein  j.  (6),  Wiegand,  Os- 
born  (7).  Ouorum  differentiam  summam  Klein, 
Mende,  Joerg  , W.  Schmidt,  Naegele, 
Kilian  moderari  coeperunt,  sed  horum  argu- 
menta, quibus  methodorum  illarum  unam  aiteramve 
vel  defendere  vel  rejicere  vel  ad  fines  quosdam 
certos  restringere  studebant,  nondum  applausu  medi- 
corum obstetricantium  communi  gaudent. 


(1)  Osiander,  F.  B.  Grmidriss  der  Entbindungsk.  z.  Leit- 
faden  bei  seiiiea  Vorlesungen.  Bd.  2.  Abtii.  2.  p.  428.  Gott.  1802. 

(2)  Siebold,  A.  E.  y,  Lehrbuch  der  tbeoreliscben  Ent- 
bindungsk.  2 Bde.  Leipz.  1803. 

(3)  Biiscli,  I).  W.  H.  GeburlsliilHliclie  Abhandlungen  ect. 
Marburg  1826.  Nacbtrag  II.  pag.  156. 

(4)  Wenzel,  C.  Allgemeine  geburtsliulfliclie  Betraclituii- 
gen  u.  s.  w,  Mainz  1818.  x>.  70. 

(5)  Stein  d.  a.  Kleine  Werke  zur  pracliscben  Gebiirts- 
Iiulfe.  Marburg.  1798.  V.  u.  VI. 

(6)  Stein  j.  Leiirbucli  der  Geburtsliiilfe.  Elberf.  1827. 
2.  Theil.  pag.  331. 

(7)  Osborn,  W.  Essay  on  laborioiis  parturit.  Lond,  1783« 

PARS  SECUNDA. 

NONNULLA,  EX  QUIBUS  EXCEREBRATIONEM 
NECESSARIA31  ESSE  ELUCET. 

§.  11. 

Quantumvis  cruenta,  quantumvis  crudelis,  quan- 
tumvis vehementer  dissentiens  cum  humanitate  et 
quantumvis  nefanda  illa  majorum  obstetricandi  ratio 
esse  videatur:  ea  tamen  experientia  doctissimorum 
humanissimorumque  probata  et  hinc  sacra  habenda, 
a medico  quovis  obstetricante  saluberrima  rei  medicae 
sectio  exercetur.  Etenim  ubi  tempus,  quo  ob  ratio- 
nem inter  pelvem  et  capitis  foetus  molem  turbatam, 
eamque  a medico  non  detect.am  aut  omnino  neglectam, 
per  partus  provocationem  ante  graviditatis  finem  le- 
gitimum auxilium  ferendum  fuerit,  praetermissum  est, 
tunc  saepius  ratio  illa  inter  nascentis  caput  et  pel- 
vem angustam  existens  perforare  et  excerebrare  nos 
cogit.  At  si  perforationis  et  excerebrationis  nego- 
tium hoc  in  casu  omittitur,  non  rare  sub  partu 
difficili  naturae  vi  perficitur  et  quidem  hoc  modo,  ut 
contractionibus  uteri  vehementissimis  foetus  caput 
ad  pubis  vel  promontorii  ossa  fortiter  supprimatur, 
ejus  ossa  cranii  singula  perfringantur  et  cerebro 
per  vim  expresso  ambituque  capitis  diminuto  impedi- 

uientnni,  quod  partui  obstabat,  superetur.  Sin  istud 
auxilium  per  vires  naturae  solas  peragitur,  cur  eam 
imitari  negligamus,  quam  optimi  cujusvis  medici  sit, 
naturae  mysteria  venerari  atque  observare,  ejusque 
consilia  in  suum  commodum  convertere  levissimaque 
ejusdem  indicia  sequi? 

§.  12. 

Saepe  excerebratio  ultima  spes  et  refugium  sola- 
tinmque  cum  medici  tum  parturientis  miserae  est;  ita- 
que nequaquam  est  plane  inhumana  operatio  aut  om- 
nino rejicienda.  Atque  excellentissimorum  aevi  nostri 
obstetricatorum  qui  sunt  Klein (1),  de  Siebold, 
Mende  (2),  Joerg,  W.  Schmidt  (3),  Bnsch, 
Stein  j.,  Wiegand,  Boer(4),  Naegele,  Ki- 
lian,  alii,  communis  consensus  ac  testimonium  opera- 
tionis illius  necessitatem  sat  nobis  indicat,  et  prae- 
terea eidem  nomen  tributum  remedii  clementis  ac 
parcentis. 


(1)  Klein,  Chr.  Ueber  die  Anltolirung  des  Kopfes  in  ge- 
4vissen  Fallen.  In  Siebold ’s  Lucina.  Bd.  VI.  St,  2.  Marburg 
1809.  pag.  173. 

(2)  Mende,  J.  C.  Beobachtungen  und  Bemerkungen  a. 
d.  Geburtshiilfe  und  gerichlliclien  Medicin,  nebst  fortiaufenden 
NacliricKten  liber  die  Ereignisse  der  konigl.  Enlbindungsanstalt 
zu  Gottingen.  Vergi.  Bd.  V.  pag,  75. 

(3)  Sclimidt,  W.  Unentbelirliclikeit  der  P^rforation  etc. 
In  der  Heidelberg.  klin.  Annal.  Bd.  I.  Stck,  1.  pag.  64. 

(4)  Boer,  L,  J.  De  perforatione  foetus  et  dissectione. 
Viennae  1812.  lib,  V4I.  pag.  543. 

13. 

Quando  infantis  edendi  caput  in  canali  osseo, 
pelvi  materna  minore,  ita  incuneatum  est,  ut  neque 
forcipis  obstetriciae  tractionibus  peculiaribus  neque 
alio  modo  partus  absolvi  possit,  sine  dubio,  si  qui- 
dem vita  infantis  superstes  certissime  cognita  sit, 
aut  mortis  signa  tam  dubia  et  incerta,  sint,  ut  po- 
tius conjiciendum  sit  illum  adhuc  vivere;  si  sectio 
caesarea  vel  omnino  non  instituenda,  vel  si  hac  facta 
per  vulnus  in  abdominis  integumenta  et  musculos  et 
uterum  manus  vel  tuas  vel  illas  forcipis  ferreas  vix 
ingesseris,  excerebrationem  admittas,  quum  ea  ne- 
glecta non  solum  proles  pereat,  sed  etiam  matri  pe- 
riculum maximum  adferatur. 

§.  14. 

Tali  in  casu  itaque,  quo  constat  infantem  nullo 
remedio  ab  arte  obstetricia  nobis  allato  integrum 
servari  et  in  lucem  edi  posse,  ne  fugias  vanis  con- 
siliis prohibitus  excerebrationem  propterea,  quod  ad 
operationes  saeculorum  priorum  cruentas  rudique 
obstetricantium  manu  institutas  pertineat;  ne  crucies, 
ab  operatione  illa  hoc  in  casu  abhorrens,  parturien- 
tem viribus  labore  protracto  jam  privatam  tractioni- 
bus forcipe  diu  institutis  frustraneis  et  porro  insti- 
tuendis, quod  hoc  in  casu  parturientem  si  non  ad 

vitae  finem,  certe  ad  aegrotationes  morte  pejores 
sane  perduces. 

§•  15. 

Spes  autem  illorum  medicorum  obstetricantium 
est  vana  ac  saepissime  perniciosa,  qui  in  partu  dif- 
ficili, ubi  aliis  instrumentis  secantibus  utendum  est, 
ad  forcipem  fugiunt,  ut  prolem  integram  atque  vi- 
ventem conservent,  illam  putantes  operationem  tra- 
ctionibus forcipe  gravioribus  institutis  praetermitti 
vel  proscribi  posse.  Nunquam  enim  sub  illo  com- 
pressionis gradu,  qui  requiritur,  ut  moles  capitis  e 
pelvi  angusta  ad  excerebrationem  nos  invitante  ex- 
trahatur, vivus  et  integer  conservari  potest  infans. 
Atque  utraque  operatio,  si  exitum  respicis,  eo  differt, 
quod  forcipis  obstetriciae  usu  non  instrumentum  ab- 
solute lethale  adhibemus,  infantem  viventem  tardius, 
perforantes  vero  citius  certoque  occidimus. 

§.  16. 

t 

Praeterea  contemplandum  est,  tali  in  statu  ad- 
vocata forcipe  pericula  matri  provenire.  Illa  enim 
forcipe  necessarie  progrediens  capitis  foetus  compres- 
sio, quae  ad  impedimenta  omnia  superanda  adhi- 
beri debet,  non  solum  infanti  nascenti  damnum  af- 
fert, sed  quando  summum  in  gradum  cranii  foetus 
ossa  compressa  sunt  neque  ulterius  comprimi  pos- 
sunt, matris  quoque  partes  ad  partum  spectantes 

cum  molles  tum  osseae  inflammationibus,  gangraena 
aliisqne  morbis  afficiuntur,  quibus  mater  vel  ad  ae- 
grotationes gravissimas  diurturnasque  vel  ad  mor- 
tem facile  perducatur. 

§.  17. 

Quamdiu  igitur  non  certa  ratione  jam  diu  ante 
legitimum  graviditatis  finem  perforationem  et  excere- 
brationem  necessariam  providere  nobis  contingit; 
quamdiu  auxilio  et  ope  denudatos  nos  sentimus,  qua 
impedimentum  illud  ex  pelvi  materna  suB^  partu  pro- 
veniens sine  detrimento  vel  matris  vel  prolis  quocun- 
que in  casu  difficili  auferre  possimus:  tam  diu  etiam 
illa  capitis  foetus  perforatio  et  excerebratio  habenda 
erit  remedium  mite  clemensque  ac  necessarium. 


PARS  TERTIA. 

NONNULLA  DE  EXCEREBRATIONIS  EFFECTU 
AD  PARTURIENTEM  ET  INFANTEM  NASCEN- 
TEM CUM  VIVUM  TUM  MORTUUM 
SPECTANTE. 

* §.  18. 

Quod  ad  parturientem  pertinet,  capitis  foetus 
excerebratio,  ut  supra  commemoravimus,  matri  auxi- 

2 

lium  ferendi  methodus  quam  miaxime  parcens  et  pe- 
ricula removens  haberi  potest  ac  debet,  quia  ea  ad- 
hibita ratio  et  proportio  inter  capacitatem  pelvis  et 
molem  capitis  majorem  in  gradum  turbata  exaequa- 
tur, et  hoc  modo  partes  matris  ad  partus  negotium 
spectantes  minus  laesioni  expositae  sunt. 

§.  19. 

Osi  and  er  eundem  esse  exitum  excerebrationis 
ac  sectionis  caesareae  haud  scite  monuit.  Neque  enim 
ex  operatione  ipsa,  sed  ex  difficultatibus,  quae  vel 
pi^opter  pelvem  maternam  majorem  in  gradum  an- 
gustam, vel  propter  tempus  injustum  vel  rudem 
ineptamque  mailum  cum  excerebratione  instituenda 
conjunctae  sunt,  damnum  matri  provenire  .potest. 
Quotiescunque  itaque  providendum  est  excerebratio- 
nis exitum  matri  perniciosum  fore,  operationem  cru- 
delem, inhumanam  nefandamque  denominemus  (1). 
Certum  autem  est,  exitum  matri  provenientem,  dum- 
modo operatio  tempore  justo  suscipiatur,  non  solum 
non  periculosum  aut  perniciosum,  sed  adeo  dolores 
sub  partu  minuentem  (2)  singulisque  in  casibus  par- 
turientis vitam  manifeste  conservantem  haberi  posse. 


(1)  K i 1 i a n , H*  Fr.  Die  operatire  Geburtshiilfe.  Bonn 
1834.  8.  Bcl.  II.  yag.  722. 

(2)  Iflem  pag.  715:  Excerebrationis  negotium,  justo  tempore 
susceptum,  molestias  partum  naturalem  comitantes  rix  vel  paullo 
superat. 

§.  20. 

Infanti  vero  edendo  excerebrationis  eventus 
alius  est.  Quoniam  capitis  foetus  ossa  ad  ejus  am- 
bitum imminuendum  dissecantur,  viventi  proli  lethalis 
esse  non  modo  potest,  sed  debet:  nam  quamquam 
inter  medicos  satis  constat,  infantes  cum  capite  per- 
forato et  excerebrato  post  partum  per  horas  diesve 
adhuc  vixisse  (1),  tamen  exemplum  nullum  nobis  prc- 
ditum  est.  unde  evincatur,  eos  diutius  servari  po- 
tuisse. Summum  rei  medicae  est  consilium  vitam, 
qnamdiu  medico  contingat,  conservandi,  nunquam 
vero  extiuguendi:  quare  infans,  si  vita  superstes 
certissime  cognoscitur,  vel  si  licet  conjicere,  partu 
absoluto  eandem  continuari  posse,  nunquam  perfora- 
tioni et  excerebrationi  subjiciendus  est  propterea, 
quod  praesto  sunt  nobis  remedia,  quibus  et  partu- 
rientis et  infantis  nascentis  vitae  sub  partu  interdum 
invicem  oppositae  conservari  possint. 

§.  21. 

A re  itaque  plane  alienae,  imo  vituperandae  sunt 
medicorum  sententiae  illae,  quae  nos  ambigere  co- 
gant et  ita  quaerere,  num  vita  matris  illi  infantis 
praeferenda;  reprehendenda  itaque  et  obstetricantium 

(i)  Iflein  pag.  T19:  Auctores  complures  adleganlur,  exempla 
tradentes  iiifaiilum  perforatorum  et  excerebratorum  per  horas  non- 
nullas, imo  per  dies  post  partum  viventium. 

actio,  quae  illis  principiis,  quibus  matris  vita  majoris 
sit  pretii  vita  infantis,  nititur.  Quantumvis  humana, 
quantumvis  ingenua,  quantumvis  applausu  digna  sin- 
gulari nimirum  in  casu  illa  cogitandi  atque  agendi 
ratio  esse  videatur,  ab  arte  tamen  obstetricia  longe 
aliena  et  ab  illis  profecta  erit  habenda , qui  potius 
amori  ergo  genitricem  quam  officns  suis  medicis  in- 
serviunt (1). 

§■  22. 

Qualemcunque  differentiam  inter  sectionem  Cae- 
saream et  excerebrationem  invenias,  hoc  tamen  con- 
stat, operatione  illa,  matri  licet  summum  periculum 
parante,  utriusque  vitam  conservari  posse,  dum  hac, 
ut  jam  supra  dictum  est,  infantis  vita  necessario  pe- 
reat. Hanc  vero  vitae  prolis  extinguendae  rationem 
illo  nimirum  in  casu,  ubi  sectione  caesarea  facta 
conservatum  iri  prolem  crediderunt , permulti  et  in- 
ter hos  potissimum  juris  consulti  necem  clara  mente 
peractam  et  sic  poena  dignissimam  declararunt.  Li- 
cet nos  nequaquam  fugiat,  excerebrationem  partu- 
rienti minus  periculosam  esse  sectione  caesarea,  inde 
tamen  jus  inculpatae  tutelae,  indeque  jus  postulandi 
prolem  nascentem  excerebrandam  esse,  matri  illo 
quidem  in  casu  deduci  non  potest,  ubi  sectione  cae- 
sarea infans  vivus  in  lucem  edi  possit  (2). 

( 1)  Klein,  Clir.  In  SieboltVs  Lucina,  Bd.  V,  St.  2.  p,  180. 

(2)  Mende,  L.  Beobaclitungen  und  Bemerlcungen  aus  der 
Geburtsb,  Bd,  V,  Abth,  2,  pag,  80, 

§.  23. 

Summum  licet  sit  matri  ex  lege  naturali  vitam 
conservandi  suam,  ex  lege  tamen  cum  morali  tum 
civili,  qua  nos  vivimus  quaque  protegimur,  illud  vi- 
tam suam  conservandi  summum  officium  nequaquam 
valet.  Femina  matrimonium  ipsumque  connubitim 
iniens  pericula  sibi  imponit  omnia  ex  actione  illa 
provenientia  simulque  officium  summum  proli,  in  sinu 
materno  versanti,  ne  ullum  quidem  damnum  afferendi: 
foetus  autem  in  utero  adhuc  clausus  non  tantum  ge- 
nitricis, sed  genitoris  quoque  nec  non  civitatis  ipsius 
est,  matri  itaque  jus  vitae  necisque  non  concedendum. 

§.  24. 

Medicus  obstetricans,  cujus  quidem  est  auxi- 
lium ferendi  officium  matri  aeque  ac  proli,  ad  foe- 
tum dirimendum  nequaquam  obligatus,  nec  partu- 
rientis voluntati  obediens  (1)  esse  potest  vel  debet. 
Verum  enim  vero  arti  nostrae  jurisdictio  praecepta 
dare  tunc  demum  valebit,  quando  quaelibet  artis 
obstetriciae  principia  ac  fundamenta  nullas  amplius 
medicorum  sententias  inter  se  discrepantes  admit- 
tunt (2).  Quae  quum  hucusque  non* data  sint  fun- 


(1)  Mittermaier,  C.  J.  A.  Iin  neiien  Archiv  des  Crimi- 
nalreclits  Bd.  VIII.  Halle  1826.  XIX.  Ueber  die  Granzen  iind 
Bedinguiigeii  der  Straflosigkeit  der  Perforation,  pag.  601. 

(2)  Idem  dicit  pag.  597.  „Alles,  was  der  Arzt  innerlialb  des 

' damenta  immutabilia,  nec  omnes  inter  se  consen- 
tiant medici  obstetricantes  5 profecto  nec  artis  nostrae 
accuratior  cognitio  nec  justus  principiorum  ejus 
usus  ab  illis  exspectari  potest,  qui  jurisprudentiae 
student. 

§.  25. 

Ubi  autem  infanti  facultatem  vivendi  non  adesse 
medicus  obstetricans  arbitratur,  sine  dubio  excerebratio 
instituenda  est.  Fac  enim  canalem  illum  osseum,  quem 
transire  debet  pariendus,  tam  angustum  esse,  ut  foe- 
tus caput  in  illo  fortiter  incuneatum  nec  vehemen- 
tissimis  uteri  contractionibus,  ne  forcipis  quidem  ope 
extrahi  posse  5 fac  porro  vires  maternas  diutius  pro- 
tractis laboribus  exhaustas,  contractiooesque  uteri 
mox  plane  deficientes  ac  symptomatum  succedaneo- 
rum legionem  aggressam:  hic  nos  non  cogit  ambi- 
gere quaestio  illa,  utrius  vita  majoris  sit  pretii,  utra 
sit  medico  conserv^anda;  vel  hac,  num  licitum 
sit  medico  infante  occiso  matrem  conservare:  sed 
hic  potius  a medico  obstetricante  requiri  potest, 
ut  lege  artis  partum  absolvat  matremque  servet. 

t 

Gebiets  seiner  Kimst  vornimmtj  ist,  ivenn  aucli  cler  Erfolg  noch 
so  unglucklich  ausfallt,  kein  Gegensland  crimineller  Untersu- 
fliung  u.  s.  w,“ 

. Il)idem  sub  finem  pag,  „Dagegen  kann  der  Arzt  nie  wegen 
Anwendung  ausserordenllicher  Mittel  oder  gewagler  V'^ersucbe  ver- 
anlworllich  werden,  sobald  er  nur  nach  den  Regelii  seiner  Kunst 
bandelt.“ 


23 


Licet  ex  lege  divina  praecipiente,  ne  occidas,  cri- 
men necis  medico  intendatur,  tamen  tine  probatur 
ejus  agendi  ratio  nec  propterea  mala  habenda,  quod 
malum  prohibetur. 

§•  26. 

Quamdin  enim  infans  illo  in  discrimine  versatur, 
ut  ne  ullo  quidem  auxilio  vel  remediis,  quae  ars 
nostra  possidet,  vivens  e pelvi  materna  extrahi  pos- 
sit, itaque  facultate  vivendi  privatus  haberi  debeat, 
quasi  mortuos  ab  obstetricante  tamdiu  habendus  est, 
donec  arti  nostrae  in  statu  rerum  tam  difhcili  porri- 
gere nobis  remedia  continget,  quibus  rei  medicae 
consilium  summum,  vitae  conservandae  finem,  melio- 
rem in  modum  peragere  nec  non  perforationis  et 
excerebrationis  methodum  proscribere  nobis  licebit. 

§•  27. 

Quando  ergo  nos  certiores  facti  sumus,  foetus 
caput  in  pelvi  materna  coarctata  admodum  incunea- 
tum  esse,  ut  contractionibus  uterinis  ex  illo  canali 
excludi  nequaquam  possit;  quandoque  symptomata, 
quibus  mater  ulla  ex  parte  periclitatur,  accedunt,' 
viresque  ad  partum  perficiendum  deficere  incipiunt: 
tum  perforandi  et  excerebrandi  negotium  summo- 
pere necessarium  et  valde  commendandum  est. 

§.  28. 

Deniqtie  de  effectu,  qualis  fit  infanti  mortuo. 
Qui  quidem  effectus  operationis  solus  excerebratio- 
nem  indicare  dicitur.  Excerebrationem  enim  tunc 

demum  permissam  esse  quidam  nostratium  medicorum 
contendunt.  Wenzel,  de  Siebold,  Bnsch  et  alii, 
ubi  certissime  de  infantis  morte  medico  persuasum 
sit.  Sed  quomodo,  quibus  signis,  quo  tempore  prae- 
terlapso de  infantis  morte  certiores  reddimur? 

§.  29. 

Sunt  quidem  signa  seu  mortem  seu  vitam  pro- 
lis indicantia;  at  vero  illa  nec  certo  quodam  tem- 
pore nec  in  quolibet  casu  deteguntur,  nec  quae 
fortasse  adsunt,  adeo  certe  stabilienda,  ut  alterutrum 
certissime  designent.  Quam  quidem  sententiam  com- 
ptura testantur  exempla,  ubi  vel  mater  vel  expe- 
rieiitissimus  medicus  obstetricans  ne  levissimum  qui- 
dem prolis  mortuae  vestigium  animadvertebat,  infans 
tamen  epidermide  resoluta  et  putredine  manifesta  in- 
structus in  lucem  editus  est  (1).  Quum  haec  ita  sint, 
ad  quaestionem  adducimur  hancce,  num  infans  pa- 
riendus  cujus  signa  vitae  nulla  exstent,  mortuus  ha- 
bendus sit,  necne?  vel  num  infans,  cujus  signa  mortis 
non  certissima  adsint,  vivus  et  facultate  vivendi  in- 
structus habendus  sit,  nec  ne  ? Illo  enim  in  casu,  ubi 
sub  partu  ineunte  prolis  viventis  signa  aderant,  ea 
vere,  horis  nonnullis  praeterlapsis,  capite  interea  ad 
nec  tamen  in  pelvim  minorem  firmiter  adpresso,  summa 
cum  cura  explorantem  attentumque  atque  experien- 
tissimum  obstetricatorem  fugiunt : quomodo  hic  de 

(1)  Steidelle.  LchrLucli  yon  dem  unvermeidliclien  Ge- 
T>rauclie  der  Instrumente  pag.  34  et  seq. 

prole  cogitet  medicus?  quid  hic  faciat?  quibus  ar- 
ffumentis  actionem  suam  defendat? 

§.  30. 

Mens  sana  atque  humanitas  vera  nos  docent, 
de  infantis  vita  haud  certioribus  factis,  sed  speran- 
tibus solum  eundem  vivere  posse,  matris  vitam  summo 
periculo  omnino  non  licere  submittere,  ideoque  infan- 
tem, mortuum  nobis  modo  cognitum,  ipsum  talem 
esse  tractandum.  Sicuti  nempe  in  matre  in  gravi- 
ditatis fine  versante  subitoque  mortis  signis  colla- 
bente  infantis  viventis  gratia  nobis  licet  atque  adeo 
jure  imperatur  sectionem  caesaream  instituere,  quin 
ullum  temporis  momentum  cunctemur,  ut  nobis  de 
iila  mortua,  nunc  quidem  neutiquam  certo  cogno- 
scenda, persuadeamus:  pari  modo  ad  matrem  viven- 
tem servandam  liceat  nobis  perforare  infantem,  cujus 
vitae  actionum  ne  ulla  quidem  animadverti  queat  (1). 
Si  quidem  de  conservatione  praestantiore , quam 
multi  medici  obstetricantes  omnino  matri  sese  debere 
putant,  unquam  in  arte  obstetricia  sermo  esse  pos- 
sit, in  casu  praesenti  talis  existit,  ubi  nempe  de  ex- 
cerebrando infante  haud  vivente  matris  conservan- 
dae causa  agitur.  Ab  officio  autem  medici  summo, 
ubicunque  fieri  potest,  utrumque  servandi  recedere 
nullo  modo  debemus.  Vere  vituperandum  sit,  nisi, 
quamdiu  parturiens  viribus  adhuc  satis  vigeat,  au- 

(1)  Kilian,  H,  J.  Die  ojieralive  Gel)urtsliulfe,  Bonn  1834, 
B«l.  II,  pag.  334. 

xilia  quaeque  concedenda  experti  fuerimus,  ut  infans, 
cujus  mortem  adhuc  semper  dubiam  permanere  opor- 
tet, incolumis  ex  utero  amoveatur;  nec  minus  stul- 
titia dignum  ac  plane  reprobandum  erit,  si  quis  ex 
hoc  praecepto  colligere  velit  haud  licere  excerebrare, 
priusquam  matris  vita  mere  in  periculo  versetur,  vel 
epidermis  parte  infantis  prominente  decidens  cuncta- 
tionem ingrediendi  ineptam  finiat,  A^el  denique  haud 
antea,  quam  infans  operatione  ejusdem  salutis  causa 
instituta  ac  saepius  frustra  tentata  deperditus  haberi 
queat. 

§.  31. 

Inter  omnes  vero  constat,  jure  meritoqiie  esse 
contendendum:  moderate  et  caute  temperare,  rebus 
ceteris  permittentibus,  laude  solum  summa  esse 
dignum,  multis  casibus  scilicet  exstantibus,  ubi  for- 
ceps fortasse  jam  saepius  frustra  tentata.  horis  non- 
nullis temperando  praeterlapsis,  eximium  atque  ef- 
fectum exoptatissimum  praebuit;  imo  ipsa  natura 
ibidem  auxiliatrix  sola  apparuit,  ubi  jam  perforatio 
atque  jure  instituenda  in  mentem  venerat.  Nec  minus 
cunctatio  ingrediendi  denuo  semper  evadens  neuti- 
quam  est  probanda,  praesertim  cum  vi  ad  partum 
exhausta  jam  intrent  symptomata,  quae  illo  modo 
matris  saluti  dubia  ac  periculosa  habenda  sint. 


PARS  QUARTA. 

INDICATIONES. 

- §.  32. 

Excerebrationem  locum  tenere  medium  inter  ca- 
pitis infantis  haud  diminuti  extractionem  vel  manibus 
vel  forcipe  effectam  et  sectionem  caesaream,  ideo- 
que  graviditate  non  plane  praeterita  partu  praema- 
turo arte  provocando  vitari  posse,  ex  iis,  quae  dixi- 
mus eluxerit.  Num  in  hoc  casu  synchondrotomia, 
nostris  temporibus  valde  defensa,  operationem  no- 
stram huc  vel  illuc  supervacaneam  reddere  queat, 
adhuc  incertum  ac  dubium  est,  igiturque  tempore  fu- 
turo demum  stabiliendum  erit. 

§.  33. 

In  partubus  omnibus  excerebratio  est  instituenda, 
quibus  infans  mortuus  vel  vivendi  facultate  privatus 
per  pelvis  canalem  integer  extrahi  nequit,  et  sectio 
Caesarea  idcirco  contraindicata  apparet,  quod  pro- 
portio spatii  inter  pelvim  et  fructum  non  consenta- 
nea est,  aut  quod  fructus  capite  pelvi  minori  firmi- 
ter incuneato  haud  movendus,  eximi  quoque  nequit. 

§.  34. 

Proportio  inter  fructnm  et  pelvim  turbata  vel 
ex  illo  vel  ex  hac  sola  vel  interdum  ex  utroque 
prodit.  — Quo  in  casu  infans  deformitate,  ex.  gr. 

hydrocephalo  aliave  ejusmodi  raonstrositate,  vivendi 
facultate  privatus  aestimandus  apparet,  capitis  dimi- 
nutio  postulatur  et  quidem  plerumque  per  paracente- 
sin.  Experientia  autem  nos  docet,  tales  fructus,  nisi 
forsitan  quid  obstet,  viribus  matris  solis  semper  fe- 
licissime edi  (1),  quare  in  excerebratione  eligenda 
tali  in  casu  praesertim  proportio  pelvis  spatii,  scili- 
cfct  ceteris  rebus  bene  cedentibus,  respicienda  est. 

§.  35. 

Quanam  in  pelvi  plus  minusve  angusta  perforare 
et  excerebrare  liceat,  praeceteris  a Busch  (2)  defi- 
nite constitutum  est,  quae  quidem  constitutio  in  casu 
praesenti,  sicuti  alio  quoque  multas  admittit  dubita- 
tiones. Quamquam  .enim  perforationes  fere  omnes 
in  pelvi  angustiore  instituebantur,  plures  tamen  exi- 
stebant  non  sola  pelvi  angustiore  indicatae.  Quum 
nempe  consideramus  in  casibus  illis  a Eilian  alia- 
tis infantes  viventes  ac  fortes,  capitis  suturis  autem 


(Ij  fle  ]a  M o 1 1 e.  Traile'  complet  des  Accoiiclieiriens.  Lib. 
IV,  pag.  616. 

(2)  Buscii,  D.  W,  H.  Lehrbuch  der  Geburlsk.  Berlin  1836. 
pag,  45T.  §.  994.  Die  Anzeigen  zur  Pf^rforation  sind  folgentle; 
Enge  des  Beckens  Ton  2|-  bis  3 Zoll  in  dem  kleiiisten  Durch- 
messer,  bei  bestimmt  erfolgtem  Tode  des  ausgelragenen  Kindes 
nnd  erwiesener  Unmoglichkeit  der  Durclifiilirung  des  Kinds- 
kopfes  durcli  audere  Mittel , hier  kann  die  Perforation,  naclidem 
die  Gebmlstliatigkeii  sich  gehorig  entwiekelt  liat,  ohne  eine  wei- 
tere  vorgangige  Operation  \orgenominen  und  die  Austreibiing 
des  Kindes  der  VVelienllialigkeit  iiberlassen  werden , wenn  die- 
selbe  kraftig  genug  ist  u.  s.  w. 

mollibus,  conjugata  pollices  2|"  ad  3"  explente  esse 
editos  (1) ; quum  memores  sumus  medicorum,  qui 
forcipe  in  conjugata  pollices  2j"  ad  3"  explente 
eventu  cum  prosperrimo  auxilium  tulerunt,  denique 
perpendentes,  quoties  jam  feminae,  quas  indicatio 
strenua  perforationi  submittere  debebat,  in  partubus 
sequentibus  vel  forcipis  ope  vel  naturae  ipsius  viri- 
bus solis  infante  vivente  sunt  solutae:  inde  apparet, 
non  aliter  ex  fructu  nimis  amplo  atque  ex  pelvi 
nimis  angusta  excerebrationem  pendere. 

§.  36. 

In  casu  altero,  quo  spatii  proportio  inter  fru- 
ctum et  pelvim  ex  hac  sola  vel  ex  utroque  profi- 
ciscitur, status  infantis  in  pelvi  diversus,  praecipue 
quadruplici  modo  apparens,  est  respiciendus. 

§.  37. 

Pars  praevia  si  est  caput  neque  in  pelvi  mi- 
nore commoveri  potest  et  forcipe  frustra  adhibita, 
signa  jam  genitalium  inflammationis  aliaque  sympto- 
mata salutem  matris  ac  vitam  vere  periclitantia  in- 
trant; hoc  in  casu  omnino  excerebratio  est  indicata, 
praesertim  quum  -infans  vere  vivus  licet  cognitus, 
ibidem  certe  facultate  vivendi  privatus  aestimandus  sit. 
§.  38. 

Pars  praevia  si  caput  quoque  est,  sed  adbnc 


(1)  Osiander,  F.  B.  Grunilriss  der  Entliiudungsk,  Bd.  II. 
Abscli.  2,  pag,  440  et  seq. 

in  pelvi  majore  sive  in  pelvis  minoris  introitu  ver- 
sans ac  mobile,  neque  vero  uteri  vi  propelli  potest, 
tum  vivente  cognito  infante  sectio  caesarea  est  in- 
stituenda, vel  si  vita  cognosci  nequit,  excerebratio 
certe  praeferenda. 

§.  39. 

Trunco  jam  nato  caput  solum  si  resistit  nec 
naturae  viribus  nec  forcipe  evoli  potest,  infans  non 
solum  facultate  vivendi  privatus,  sed  etiam  plerumque 
ob  funiculi  umbilicalis  compressionem  jam  mortuus, 
haud  dubie  excerebratione  eximendus  est. 

§.  40. 

Situs  si  apparent  obliqui,  infantis  capite  vel 
trunci  parte  inferiore  in  pelvim  minorem  nondum 
introducta,  vita  infantis  elucente  manifestaque  facul- 
tate vivendi  sectio  caesarea  est  suscipienda;  ubi 
autem  vita  vel  vitae  facultas  non  est  cognoscenda, 
excerebratio  capitis  in  pelvim  introducti  praeferenda. 


VITA. 


Ego  Franciscus  Carolus  Henricus  Gutt- 
mann,  catholicae  addictus  confessioni,  Frankenstenii, 
oppido  Silesiae,  natus  sum  die  XXIX  Januarii  anni 
MDCCCX  patre  Josepho  et  matre  Theresia  e gente 
B er  gei,  quibus  adhuc  viventibus  piissimo  laetor 
animo.  Primis  literarum  elementis  in  scholis  publi- 
cis ac  privatis  imbutus.  Gymnasium  Glacense,  cui 
praefuit  Director  Mulier,  petii  ibiqiie  per  octo  an- 
nos studiis  humanioribus  incubui.  Maturitatis  testi- 
monio instructus  incipiente  autumno  a.MDCCCXXXIII 
Vratislaviara  me  contuli,  ubi  a Rectore  magnifico 
111.  Dr.  Schneider  inter  universitatis  cives  rece- 
ptus et  initio  ab  111.  Fischer  t.  t.  Decano  spectabili, 
in  album  facultatis  philosophicae  relatus,  tunc  autem 
ab  III.  Bendict,  t.  t.  decano  spectatissimo,  medici- 
nae studiosis  adscriptus  sum. 

Praelectionibus  tam  philosophicis  quam  medicis 
interfui  hisce:  lil.  Branissde  logice,  Cl.  Elvenich 
de  phsychologia,  111.  Wachler  de  hodegetice,  Cl. 
llitschl  de  Platone,  111.  Schneider  de  Ho- 
ratio, Exper.  Held  de  Herodoto,  Exper.  Rhode 
de  Cicerone,  111.  Stenzel,  Cei.  Kutzen  et 
Cei.  Schoen  de  historia,  IU.  Henschel  de  en- 
cyclopaedia  medica,  pathoiogia  et  medicinae  hi- 
storia, 111.  Glocker  de  mineralogia,  III.  Graven- 
horst  de  zoologia,  Cei.  Goeppert  de  botanice  et 
de  arte  formulas  medicas  concinnandi,  III.  Fischer 
de  chemice  experimentali , Cei.  Frankenheim  de 
physice;  III.  Otto  de  osteologia,  de  anatomia  uni- 
versa, de  sectione  forensi,  de  anatomia  pathologica  et 
comparativa,  qui  artem  quoque  cadavera  rite  secandi 
me  docuit;  111.  Purkinje  de  physiologia  corporis  hu- 
mani experimentis  illustrata ; 111.  B e n e d i c t de  chirur- 
gia generali  et  speciali,  de  ophthalmiatrice,  de  fas- 


ciis  rite  applicandis  et  instrumentis  chirurgicis,  qui 
idem  vir  humanissimus  scholis  examinatoriis  de  quo- 
libet chirurgiae  capite,  nec  non  operationibus  in  ca- 
deveribus  rite  instituendis  interesse  mihi  benevole 
permisit;  111  Wendt  de  materia  medica  et  de  mor- 
bis infantum  et  de  thermis,  III  Remer  de  therapia 
generali  et  speciali,  111.  Betschler  de  arte  obste- 
tricia theoretica,  Cei.  Burchard  de  arte  obste- 
tricia'practica,  Exp.  Klose  de  medicina  forensi. 

In  exercitationibus  medico -clinicis  et  policlinicis 
111.  Remer,  in  chirurgicis  et  ophthalmiatricis  III. 
Benedict  et  in  obstetriciis  111.  Betschler  mihi 
benignissimi  moderatores  fuerunt.  Praeterea  Cei. 
Dr.  Remer,  Cei.  Dr.  Burchard,  Dr,  Koehler, 
Dr.  Schoenborn,  Dr.  Timph,  Dr.  Neumann, 
Dr.  Wendt  adjutores  mihi  fuerunt  in  exercitationi- 
bus clinico -practicis. 

Quibus  omnibus  Viris  Illustrissimis,  Celeberrimis 
et  Experientissimis  quam  maximas  ago  gratias;  nec 
ulla  unquam  oblivio  movebit  memoriam  de  me  meri- 
torum e grato  animo.  — Anno  MDCCCXLIII  Be- 
rolinum  profectus  sum  ibique  a Rectore  magnifico 
III.  de  Raumer  in  civium  academicorum  numerum 
receptus,  ab  III.  Mulier,  t.  t.  Decano  maxime  spec- 
tabili, medicinae  studiosis  adscriptus  sum. 

Tentaminibus  vero,  et  philosophico  et  medico, 
nec  non  examine  rigoroso  coram  gratioso  Medico- 
rum ordine  superatis,  spero  fore,  ut  dissertatione 
thesibusque  defensis , summi  in  medicina  et  chirurgia 
honores  in  me  conferantur. 


THESES. 

1.  Caries  e causa  interna  exorta' facilius  quam  e 
causa  occasiqnali  sananda. 

2.  Synchondrotomia  nulla  conditione  instituenda. 

3.  Vis  medicatrix  naturae  errare  non  potest. 

4.  Nulla  exstant  medicamina  abortiva  in  officinis. 


